OzLabs/hebrew-wiki-articles huggingface dataset:
עמירם עיני

עמירם עיני (נולד ב-18 בספטמבר 1973) הוא דוגמן ומוזיקאי נורווגי-ישראלי.

==ביוגרפיה==
עיני נולד בנורווגיה לאם נורווגית ואב ישראלי ולמד בבית ספר לאומנויות. 

בגיל 20 עבר לגור בישראל ולאחר חצי שנה עבר לאוסטרליה בעקבות פנייה של סוכנות דוגמנות אוסטרלית. הוא הופיע בפרסומות רבות בטלוויזיה ובין היתר של מי עדן, קוקה-קולה ומספר פרסומות של ב"פסק זמן" בין היתר כגולש סקי.

הוא הופיע גם בקמפיינים של ורסאצ'ה, ארמני, צ'רוטי וג'אנפרנקו פרה והיה לאחד הדוגמנים הישראלים המצליחים בעולם.

הוא עבד בתעשיית האופנה בפריז, מילאנו וניו יורק וב-2003 הצטלם לקולקצייה של המותג האמריקאי "WRANGLER".

ב-2007 דגמן לחברת H&O, הוא דגמן בפרסומות לבשמים פלטיניום וטיטניום וב-2009 דגמן לחברת פולגת.

ב-2010 שימש כפרזנטור של חברת "ml men" ובנוסף שימש כדוגמן של המשביר לצרכן והופיע בפרסום של מנו ספנות.

הוא מיוצג בארבע עשרה סוכנויות דוגמנות שונות באירופה ובארצות הברית. עיני עוסק גם באומנות והציג תערוכות של ציוריו. בין היתר הציג תערוכה הנקראת "15 שניות" ועסקה במבצע עמוד ענן ובזמן הקצר שיש לאזרחים לרוץ למקלטים.

עיני מתאמן באמנויות לחימה. בענף ספורט זה ב-1999 זכה במקום הראשון בגביע האירופאי ודורג שני באליפות צרפת הפתוחה.

ב-2014 שיחק בתפקיד הראשי בסרט "שגר אותי לחלל, סשה!"<ref></ref>.

ב-2019 התמודד באודישן לעונה 5 של The Voice (ישראל) אך אף אחד מהשופטים לא הסתובב.

==Amiraminc==
ב-2002 הוא החל ללמוד מוזיקה ופיתוח קול באיטליה.

ב-2005 הקים את להקת "Amiraminc" שם הוא משמש כסולן ראשי, הלהקה משלבת מוזיקת רוק עם מוזיקה אירית אתנית.

אלבומם הראשון שיצא ב-2007 נקרא "Little defects" והוקלט בין היתר בנורווגיה ובאנגליה בשיתוף פעולה עם המפיק של להקת א-הא לייף ג'ונסון, באוגוסט באותה שנה יצאה הלהקה לסיבוב הופעות באנגליה.

ב-2010 הקליטה הלהקה את השיר "I Guess I Must Be Wrong" העוסק בתמיכה בפליטים המגיעים לישראל מאפריקה ובקליפ לשיר הופיעו מספר ידוענים וביניהם מיכל ינאי ורז מאירמן, באותה שנה צילמה הלהקה את הקליפ לשירם "Can't Pretend" בו הופיעה הרקדנית אנה ארונוב, אלבומם השני נקרא "Undefined".

עיני כתב והלחין מספר שירים ובנוסף הוא מלמד פיתוח קול.

ב-2012 הוציא אלבום נוסף.

==חיים אישיים==
עיני נשוי לשרי ולהם שתי בנות, לפני כן התגורר בצרפת מספר שנים שם היה נשוי לאישה מקומית.

== קישורים חיצוניים ==

* 

* [http://www.labelfree.co/amiram AmiraM - Alternative Folk Rock]
* 

==הערות שוליים==

קטגוריה:דוגמנים ישראלים
קטגוריה:מוזיקאים ישראלים
קטגוריה:עולים לא-יהודים
קטגוריה:מוזיקאים נורווגים
קטגוריה:ישראלים ילידי נורווגיה
קטגוריה:דוגמנים נורווגים
אבי עשור

אבי עשור הוא פרופסור אמריטוס במחלקה לחינוך באוניברסיטת בן-גוריון בבאר שבע.

==ביוגרפיה==

עשור הוא בוגר החוג לפסיכולוגיה באוניברסיטה העברית בירושלים (1975) ותואר שני (1978) ושלישי (1981) באוניברסיטת מישיגן בארצות הברית. עם סיום הדוקטורט הצטרף למחלקה לחינוך באוניברסיטת בן-גוריון בנגב, וכשנתיים לאחר מכן הצטרף לסגל הקבוע של המחלקה. בשנת 2010 קיבלת דרגת פרופסור מן המניין. 

עשור הוא מומחה לחינוך ופרסם עשרות מאמרים בנושא בדגש על הנעה בחינוך.

חבר הוועדה הפדגוגית של עמותת מצמיחים להפחתת אלימות וניכור בבתי ספר.

== קישורים חיצוניים ==

* 

==הערות שוליים==

קטגוריה:סגל אוניברסיטת בן-גוריון בנגב: חינוך
קטגוריה:חוקרי חינוך ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת מישיגן
קטגוריה:ישראלים שנולדו במאה ה-20
גלריה פריסקופ

גלריה פריסקופ היא גלריה לעיצוב עכשווי הנמצאת ברחוב בן-יהודה 176 בתל אביב. הגלריה הוקמה בשנת 1997 על ידי האוצרת שרי פארן. את הגלריה תכנן האדריכל אלכס מייטליס.

פריסקופ הייתה הגלריה הראשונה שבאופן מובהק התמקדה רק בעיצוב והצליחה לעשות זאת במשך שנים רבות. במהלך השנים בגלריה נערכו תערוכות מעצבים בתחומים שונים - תערוכת כיסאות של אילון ערמון, תכשיטים של גרגורי לרין, תערוכה בתחום עיצוב תעשייתי של פיודור נתנאל בזובוב ובתחומי עיצוב נוספים.

עם הזמן בחרה הגלריה לכוון מעצבים להתמקד במוצרים בעלי פוטנציאל מסחרי על חשבון מוצרים בעלי זיקה אמנותית, וכן למעט בתערוכות קבוצתיות ונושאיות, משום שלדברי פארן, "מורגש בהן שהאוצר מכפיף את הפרופיל היצירתי של המעצב לתזה שלו".

== תערוכות בולטות ==
{| class="wikitable"
|-
! שם התערוכה !! אוצרים !! אומנים
|-
| דירה להשכיר || אלכס מייטליס, שרי פארן || קבוצתית
|-
| עבודות חדשות|| שרי פארן || חנן דה-לנגה
|-
| קרוב לגזע || שרי פארן || יעקב קאופמן
|-
| חובזה || שרי פארן || רביב ליפשיץ
|-
| כיסא פח || שרי פארן || עמי דרך, דוב גנשרוא
|-
|מעבר לפונקציונלי || עזרי טרזי, שרי פארן || קבוצתי
|}

== קישורים חיצוניים ==

* [http://byfar.co.il/archives/tag/%D7%A4%D7%A8%D7%99%D7%A1%D7%A7%D7%95%D7%A4 תערוכות עבר] באתר פורטפוליו 
* [http://byfar.co.il/archives/99492 ״הגלריה היא יוצריה, ויוצריה הם הגלריה״: 20 שנה לפריסקופ], באתר פורטפוליו, 5 ינואר 2018
*
*
*[http://www1.amalnet.k12.il/sites/Mifgashim/Pages/periscope.aspx?mid=3 פריסקופ - גלריה לעיצוב עכשווי ], באתר עמלנט

== הערות שוליים ==

פריסקופ
קטגוריה:רחוב בן-יהודה (תל אביב)
קטגוריה:הצפון הישן
סיאט 1400

סיאט 1400 (בספרדית: SEAT 1400) היא מכונית משפחתית, אשר יוצרה על ידי יצרנית כלי הרכב הספרדית סיאט בין השנים 1953–1963.

דגם "סיאט 1400" התבסס על דגם "פיאט 1400" אשר יוצר על ידי קונצרן פיאט האיטלקי.

דגם "סיאט 1400 "סדרה C" התבסס על דגם "פיאט 1800", ויוצר ברישיון פיאט.

==סיאט 1400==
דגמי "SEAT 1400 C" עוצבו מחדש על ידי "Pininfarina".

בין השנים 1962–1964 יוצר דגם סטיישן ("SEAT 1400 C").

סך הכול יוצרו 99,043 יחידות.

==סדרות "סיאט 1400"==
* "SEAT 1400" - יוצרו 2,114 יחידות (יוצר בין השנים 1953–1954)
* "SEAT 1400 A" - יוצרו 30,990 יחידות (יוצר בין השנים 1954–1960)
* "SEAT 1400 B" - (דגם "1400 B" ודגם : "SEAT 1400 B Especial") יוצרו 17,053 יחידות (יוצר בין השנים 1956–1959)
* "SEAT 1400 C" - יוצרו 47,284 יחידות סדאן ו- 1,602 יחידות סטיישן (דגם הסדאן יוצר בין השנים 1960–1964, דגם הסטיישן יוצר בין השנים 1962–1964)

== תמונות ==
<gallery mode="packed" heights="120">
קובץ:Serie over Spanje, Bestanddeelnr 911-6497.jpg | סיאט 1400 מונית
קובץ:Classic Seat 1400. Sign.jpg | לוגו סיאט 1400
קובץ:Seat 1400A al mnactec.JPG | סיאט 1400
קובץ:SEAT 1400 B (1955) 062.jpg | סיאט 1400, שנת 1955
קובץ:SEAT14002011foto2.jpg | סיאט 1400
קובץ:SEAT1400.jpg | סיאט 1400
קובץ:1958 Seat 1400 B Especial (4830428915).jpg | סיאט 1400, שנת 1958
קובץ:SEAT 1400 B (1955) 606.jpg | סיאט 1400, שנת 1955
קובץ:Seat 1400 C 20080511.jpg | סיאט 1400 סדרה C
קובץ:Seat 1400C 1960.jpg | סיאט 1400, שנת 1960 סדרה C
קובץ:1963 Seat 1400 C (6163579893).jpg | סיאט 1400, שנת 1963 סדרה C
</gallery>

==ראו גם==
* סיאט
* פיאט
* סיאט 600
* סיאט 1430
* סיאט 1500

==לקריאה נוספת==
* [http://teknikensvarld.se/bildgalleri/seat-1400-1953-1964/ סיאט 1400 - תמונות מפס הייצור] (teknikensvarld.se/bildgalleri/seat-1400-1953-1964)

==קישורים חיצוניים==

* [http://www.seat.com אתר הבית של סיאט]
* [https://www.youtube.com/watch?v=BLkQDDJ8f6E סיאט 1400 שנת 1950] (1:49 דקות), יו-טיוב
* [https://www.youtube.com/watch?v=PoSzkBDRo4s סיאט 1400, מוזיאון סיאט] (3:34 דקות), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1953
1400
קטגוריה:מכוניות ספרדיות
בית הכנסת החייל (רוסטוב על הדון)

בית הכנסת החייל (ברוסית: Солдатская синагога) הוא בית כנסת פעיל ברוסטוב על הדון.

הבניין נבנה בשנת 1872, נשרף במהלך פוגרום 1905, ושוקם לאחר מכן בשנים 1913–1914.

בשנת 1935 נסגר בית הכנסת לתפילה והוחרם על ידי השלטון הסובייטי, והועבר בחזרה לידי הקהילה היהודית המקומית לאחר מלחמת העולם השנייה. כיום יש לבית הכנסת מעמד של אובייקט למורשת תרבותית בעל משמעות אזורית.

== היסטוריה ==
בשנת 1862, הקימו חיילים יהודים את חברת התפילה היהודית ברוסטוב-על-הדון. ב-31 במאי 1862 נתנה ממשלת מחוז יקטרינוסלאב לחברה רשות לשכור חדר מיוחד עבור תפילות. הפרויקט לבניית מבנה קבע עבור בית כנסת "החייל"  אושר על ידי רשויות העיר ב-4 ביוני 1872, באותה שנה נבנה המבנה. על פי כמה דיווחים, את הכסף לבניית בית הכנסת תרם סוחר מרוסטוב בשם יוסף מארקוביץ' אליצר. ההנחה היא שאדריכל בית הכנסת היה ארנסט פון שולמן, וקבלן הבניין ― משה גרונימוס.

בשנת 1881, נוסף בחלק המזרחי של בית הכנסת מבנה לבנים בן שלוש קומות. ב-1891, בחלק הדרומי של בית הכנסת נוספו שתי קומות, קומת הקרקע, בה שוכן בית ספר לילדיהם של החיילים, והקומה השנייה שהוקצתה לתפילות תלמידי בית הספר היהודי. בית הכנסת נפגע במהלך הפוגרום בשנת 1905, ושוקם רק בשנים 1913–1914, כאשר נשלחו הכספים הדרושים. אדריכל פרויקט השיקום היה האדריכל מסנקט פטרבורג יאקוב גבירץ. חידוש בית הכנסת הושלם ב-29 במרץ 1914, בחג הפסח.

ב-1935, בית הכנסת נסגר לתפילה בהוראת הממשלה הסובייטית. בבניין שוכן מפעל כימיקלים. במהלך מלחמת העולם השנייה, מפעל זה פונה מהעיר. בשנת 1943, לאחר שחרורה של העיר מידי הנאצים, קיבלה הקהילה היהודית מחדש את השליטה על הבניין. אישור רשמי להשתמש בבניין כמקום עבור תפילות ליהודים ניתן ב-14 באפריל 1945.

לאחר התפרקות ברית המועצות, בשנת 2005 נערך שיפוץ גדול של בית הכנסת כשבמסגרתו שוחזר תבליט מגן דוד שהוסר מבית הכנסת ב-1940. עבודות השיפוץ נערכו לאורך כל שנת 2005 והמבנה נחנך מחדש ב-26 בדצמבר באותה השנה. לאדריכלות המבנה ישנם אלמנטים של אר נובו וסגנונות מזרחיים. החזית מעוטרת ברוזטות מטיח.

==קישורים חיצוניים==

רוסטוב על הדון
קטגוריה:רוסטוב על הדון
נוף עתאמנה אסמאעיל

נוף עתאמנה אסמאעיל (בערבית: نوف عثامنة اسماعيل; נולדה ב-27 בפברואר 1981) היא ערבייה-ישראלית, דוקטור למיקרוביולוגיה, שפית, יועצת קולינרית וזוכת העונה הרביעית של תוכנית המציאות "מאסטר שף" בשנת 2014.

==ביוגרפיה==
נוף עתאמנה נולדה בבאקה אל-גרבייה, ישראל, לאם מורה לעברית ולאב רופא, כבת הבכורה למשפחה מוסלמית בת שלושה ילדים. היא מזדהה גם כפלסטינית.

היא למדה בבית הספר יסודי בישובה ובתיכון למדה ב"תיכון חדרה".

למדה לתואר ראשון בביולוגיה באוניברסיטת תל אביב, והמשיכה לתואר שני במיקרוביולוגיה, כשאת השנה השנייה בתואר למדה באוניברסיטת המדינה של אוהיו שבארצות הברית. את תואר הדוקטור במיקרוביולוגיה ימית, קיבלה מהטכניון שבחיפה, ישראל.

בשנת 2014 התמודדה בריאליטי הבישול "מאסטר שף" בערוץ 2 של הזכיינית קשת, והגיעה בה למקום הראשון. תוכנית הגמר שודרה בשידור חי וזכתה לרייטינג גבוה של 42.7%.

== קריירה ==
לאחר זכייתה בתוכנית המציאות הישראלית שינתה את עיסוקה. היא החלה לייעץ למסעדות בהכנת תפריטים מהמטבח הערבי, יצרה מתכונים ושיתופי פעולה מסחריים עם חברות ישראליות שונות, בהן סוגת וטרה, וכן לחברות מהמגזר הערבי בישראל. בנוסף, החלה לקיים סדנאות ללימוד בישול בסגנון המטבח הערבי המודרני, ומופיעה כשפית אורחת באירועים ובמסעדות.

במהלך שנת 2016 חברה למעדנייה כשרה בקיבוץ ניר אליהו, שילבה בתפריט אוכל ערבי פלסטיני עם מאפיינים מודרניים, והחלה לבשל במקום באופן קבוע.

משנת 2015 משמשת נוף עתאמנה אסמאעיל כמנהלת האמנותית של "פסטיבל א-שאם" שהחל בשנה זו, שמתקיים מאז בעיר התחתית בחיפה, ישראל, מדי שנה בחודש דצמבר, ומוקדש למטבח השאמי.

== חיים אישיים ==
נוף עתאמנה אסמאעיל נשואה ואם לשלושה.

==קישורים חיצוניים==

* 
* 
* 
* 

==הערות שוליים==

קטגוריה:שפיות ישראליות
קטגוריה:מיקרוביולוגיות ישראליות
קטגוריה:מיקרוביולוגים ישראלים
קטגוריה:באקה אל-גרבייה: אישים
קטגוריה:בוגרות תיכון חדרה
קטגוריה:בוגרי תיכון חדרה
קטגוריה:זוכי מאסטר שף (ישראל)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו ב-1981
קטגוריה:ישראלים שנולדו ב-1981
מצודת עג'לון

מצודת עג'לון (בערבית: قلعة عجلون, קלעת עג'לון; וגם: قلعة الربض, קלעת אל-רבצ' (א-רּאבאד)) היא מצודה מוסלמית מהמאה ה-12 הממוקמת בסמוך לעיירה עג'לון, במחוז עג'לון שבצפון מערב ירדן. המצודה בנויה על ראש אחת הגבעות באזור הר עג'לון (ג'בל עג'לון) או בשמו המקומי ג'בל עוף כשם השבט הבדואי שכבש את האזור במאה ה-12. המצודה שלטה על חלקים נרחבים מבקעת הירדן.

המצודה נבנתה בידי האיובים והורחבה במאה ה-13 בידי הממלוכים. את השם עג'לון קיבל האזור משמו של נזיר נוצרי שחי בו בתקופה הביזנטית. בחפירות ארכאולוגיות שנערכו בשטח המצודה התגלו שרידיו של מנזר ביזנטי.

ב-6 בנובמבר 1956 התרסק בסמוך למצודה מטוסם של מפקד פיקוד דרום האלוף אסף שמחוני, סגן-אלוף והטייס שהיו בדרכם לאחר סיום מסדר הניצחון במבצע קדש שנערך בשארם א-שייח'. גופותיהם הוחזרו לישראל כעבור ימים אחדים.

==קישורים חיצוניים==

קטגוריה:ירדן: מבצרים
עג'לון
פלואורואורציל

פלואורואורציל (לועזית: fluorouracil נקראת גם 5-FU) היא תרופה כימותרפית לטיפול בסרטן. דרך הוריד היא ניתנת לסרטן המעי הגס, סרטן הוושט, סרטן הקיבה, סרטן הלבלב, סרטן השד וסרטן צוואר הרחם. כמשחה היא בשימוש עבור קרנת עור אקטינית וקרצינומה של תאי בסיס.

תופעות הלוואי השכיחות של התרופה במתן דרך הוריד הם דלקת בחלל הפה, אובדן תיאבון, ירידה בספירת דם, נשירת שיער ודלקת של העור. בשימוש כמשחה עשויה להיווצר דלקת מקומית באזור המטופל. השימוש בהריון עשוי לגרום לנזק לעובר. פלואורואורציל היא אנטימטבוליט ואנלוג פירימידין. אופן פעולתה לא לגמרי ברור, משערים כי הוא חוסם את פעילותו של תימידילאט סינטאז מה שגורם להפסקה בייצור ה-DNA. 

התרופה נרשמה כפטנט בשנת 1956 ונכנסה לשימוש בשנת 1962, והיא נמצאת ברשימת התרופות החיוניות של ארגון הבריאות העולמי.

==קישורים חיצוניים==

* [http://www.cancer.org.il/template/default.aspx?PageId=6757 האגודה למלחמה בסרטן]

קטגוריה:רשימת התרופות החיוניות של ארגון הבריאות העולמי
קטגוריה:תרופות לטיפול בגידולים
קטגוריה:פלואור: תרכובות
קרל, נסיך הוהנצולרן-זיגמרינגן

קרל, נסיך הוהנצולרן-זיגמרינגן (בגרמנית: Karl von Hohenzollern-Sigmaringen; 20 בפברואר 1785 - 11 במרץ 1853), היה נסיך הוהנצולרן-זיגמרינגן בין השנים 1831–1848.

==ביוגרפיה==
קרל נולד ב-20 בפברואר 1785 בזיגמרינגן, לאנטון אלויס, נסיך הוהנצולרן-זיגמרינגן ואמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס. ב-4 בפברואר 1808 התחתן קרל עם מארי אנטואנט מירא, אחייניתו של ז'ואקים מירא, ממנה נולדו לו 4 ילדים.

בשנת 1831 מת אביו אנטון אלויס, נסיך הוהנצולרן-זיגמרינגן, וקרל עלה לשלטון במקומו. בשנת 1833 זימן קרל אספה מכוננת (לנדטאג), ונתן חוקה לנתיניו. קרל ייסד בנסיכות בית חולים, וביטל את הצמיתות ואת החוקים מימי הביניים שנהגו עדיין בנסיכות.

ב-19 בינואר 1847 מתה אשתו הראשונה מארי אנטואנט מירא, וב-14 במרץ 1848 התחתן קרל בשנית עם קתרינה, נסיכת הוהנלוהה-ואלדנבורג-שילינגספירסט, בתו של קרל אלברט השלישי, נסיך הוהנלוהה-ואלדנבורג-שילינגספירסט, אך לא היו לו ילדים ממנה.

בשנת 1848 הודח קרל מתפקידו במהלך מהפכות אביב העמים, ובנו קרל אנטון, נסיך הוהנצולרן-זיגמרינגן עלה לשלטון במקומו. קרל אנטון קיבל סיוע מהצבא הפרוסי שהחזירו לשלטונו, ובדצמבר 1849 הגיע לידי הסכם עם ממלכת פרוסיה על סיפוח הנסיכות לפרוסיה. בשנת 1850 סופחה הנסיכות לפרוסיה יחד עם נסיכות הוהנצולרן-הכינגן, והשתיים אורגנו כפרובינציית הוהנצולרן.

לאחר הדחתו עבר קרל להתגורר בבולוניה, שם חי עד למותו ב-11 במרץ 1853.

==משפחתו==
ב-4 בפברואר 1808 התחתן קרל עם מארי אנטואנט מירא, בתם של פייר מירא ולואיז ד'אסטור, ממנה נולדו לו 4 ילדים:
* קרולינה, נסיכת הוהנצולרן-זיגמרינגן (1810–1885), התחתנה עם פרידריך פרנץ אנטון, רוזן הוהנצולרן-הכינגן, ולאחריו התחתנה עם יוהאן שטגר פון ואלדבורג
* קרל אנטון, נסיך הוהנצולרן (1811–1885), התחתן עם יוזפינה, נסיכת באדן
* אמליה, נסיכת הוהנצולרן-זיגמרינגן (1815–1841), התחתנה עם אדוארד, נסיך סקסוניה-אלטנבורג
* פרידריך, נסיך הוהנצולרן-זיגמרינגן (1820–1906), התחתן עם ג'יאקינו נפוליאונה פפולי

==אילן יוחסין==

==קישורים חיצוניים==

קטגוריה:נסיכים גרמנים
קטגוריה:בית הוהנצולרן
קטגוריה:גרמנים שנולדו ב-1785
קטגוריה:גרמנים שנפטרו ב-1853
ויקיפדיה היוונית

ויקיפדיה היוונית (ביוונית: Ελληνική Βικιπαίδεια) היא אנציקלופדיה אינטרנטית חופשית בשפה היוונית המנוהלת ומתופעלת בידי קרן ויקימדיה והיא הוויקיפדיה ה-48 בגודלה בעולם מבחינת מספר הערכים, עם 139,661 ערכים, נכון לנובמבר 2017. היא החלה לפעול ב-1 בדצמבר 2002.

== סטטיסטיקה ==
נכון ל-13 בנובמבר 2017, הוויקיפדיה היוונית:
* היא מקום 48 בגודלה מבחינת מספר הערכים שלה (139,661). 
* בעלת 21 מפעילי מערכת.
* בעלת 230,756 משתמשים רשומים, שמתוכם 913 פעילים. 
* נערכה 6,849,212 פעמים.

== היסטוריה ==
התפלגות עריכה לפי מדינות
ויקיפדיה היוונית נוצרה ב-1 בדצמבר 2002. ב-16 במאי 2006 היא הגיעה ל-10,000 ערכים. ב-10 באוקטובר 2006 היא הגיעה ל-15,000 ערכים, וב-17 במרץ 2007 היא הגיעה ל-20,000 ערכים. בתקופה זו נכתבו כ-30 ערכים חדשים כל יום, והיו כ-50 משתמשים פעילים. בדצמבר של אותה השנה ויקיפדיה היוונית הגיעה ל-30,000 ערכים. ב-14 בפברואר 2009 היא הגיעה ל-40,000 ערכים. ארבעה עשר חודשים לאחר מכן, ב-10 באפריל 2010, היא הגיעה ל-50,000 ערכים; אחד עשר חודשים לאחר מכן, ב-8 במרץ 2011 היא הגיעה ל-60,000 ערכים. בפברואר 2012 היא הגיעה ל-70,000 ערכים, ו-252 ימים אחר כך ל-80,000 ערכים.
{|class="wikitable" style="text-align:center"
|-
!מספר ערכים
!תאריך
!ימים מהמועד הקודם
|-
|1
|1 בדצמבר 2002
|
|-
|10,000
|16 במאי 2006
|1262
|-
|20,000
|17 במרץ 2007
|305
|-
|30,000
|27 בדצמבר 2007
|285
|-
|40,000
|14 בפברואר 2009
|415
|-
|50,000
|10 באפריל 2010
|420
|-
|60,000
|8 במרץ 2011
|332
|-
|70,000
|22 בפברואר 2012
|351
|-
|80,000
|1 בנובמבר 2012
|254
|-
|90,000
|12 ביולי 2013
|252
|-
|100,000
|9 באפריל 2014
|271
|-
|}

== קישורים חיצוניים ==

* 

== הערות שוליים ==

יוונית
קטגוריה:אתרי אינטרנט שהושקו ב-2002
המלון של פיני

המלון של פיני היא קומדיית מצבים ישראלית, בכיכובו של ישראל קטורזה. העלילה מתרחשת במלון "הברון" שבנתניה. הסדרה שודרה החל מ-12 בנובמבר 2017 בערוץ הילדים ללקוחות HOT והחל מ-1 בינואר 2018 משודרת בערוץ הילדים המחודש ללקוחות סלקום TV ופרטנר TV. העונה הראשונה הסתיימה ב-24 בדצמבר 2017.

==עלילה==
מנהל המלון, פיני רובנס (ישראל קטורזה) נקלע לחובות מצטברים של שני מיליון שקלים. הוא מנסה להציל את המלון מממשפחת קונטיננטל שמנסה להשתלט על המלון ולשייך אותו לרשת המלונות שלה. אלכס רובנס (נוי שליין), ביתו של פיני, עוזרת לו בכל בעיה וכך הם שומרים על המלון. העובדים של פיני, שלומי "בלוטה" לוי (קובי מימון) המציל בבריכה, רוזה כהן כהן (שושה גורן) החדרנית ובילי (גיה באר גורביץ') הבשלנית עוזרים לפיני בתפקוד המלון ובהשגת הכסף. חבריה של אלכס מצטרפים גם הם לצוות העובדים של המלון ועוזרים לפיני.

== דמויות ==
=== עובדי המלון ===
* פיני רובנס (ישראל קטורזה) - מנהל המלון. ירש את המלון ממשפחתו ונתקע בחובות לאחר שגילה שלמלון היו חובות גדולים. מנסה לשמור על המלון בעזרת עובדיו. אבא של אלכס.
* אלכס רובנס (נוי שליין) - ביתו היחידה של פיני. מנסה לעזור לאביה לנהל את המלון בצורה הטובה ביותר. 
* שלומי (בלוטה) לוי (קובי מימון) - המציל בבריכה הריקה של המלון. קפץ ראש לבריכה כשלא היה בה מים, וקיבל בלוטה ובעקבות כך קיבל את כינויו.
* רוזה כהן כהן (שושה גורן) - החדרנית של המלון. זקנה מאוד ולא ידוע גילה. מכורה לסדרה "היפים והאמיצים".
* בילי (גיה באר גורביץ') - הבשלנית במלון. מדברת עם הירקות והפירות במטבח.

=== דמויות משנה ===
* רום (יפתח סמוכה) - חבר טוב של אלכס. בחור עצלן. מעין טיפוס שלא עושה כלום אבל זה מסתדר לבד.
* לין (דורון מלכה) - בת זוגו של אושר אופטימית מאוד, בניגוד לאושר.
* אושר (יאיר פרש) - בן זוגה של לין. סימפתי מאוד, בניגוד ללין.
* רודי קונטיננטל (אורי לייזרוביץ) - מנסה להשתלט על המלון. אוהב כסף.

=== שחקנים אורחים ===
*שלומי שבת - הופיע בערב הפתיחה של המלון 
*ליאור סושרד - אשף 
*מיכל (מיקי) מוכתר - צילמה סרט במלון 
*תמרה קליינגון
*איילת רובינסון
*גבי עמרני
*אורלי קטן
*רמי קליינשטיין - הופיע במלון 
*נדב אבוקסיס - אח של בילי 
*צפריר אלבז
*מורדי גרשון
*חיים זנאתי
*דורון אורן
*רוני דלומי
*יוסי סגל
*קטריקס ודורון ביטון 
*עומר חזן
*יובל שם-טוב
*רוני הדר -ערכה את הטבעוניאדה במלון
*יותם קורן - כפיר גייגו

== סקירת סדרה ==

== קישורים חיצוניים ==
[http://www.kidstv.co.il/PINI אתר הסדרה]

קטגוריה:ערוץ הילדים: תוכניות וסדרות
קטגוריה:סדרות קומיות ישראליות לילדים
קטגוריה:קומדיות מצבים ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:HOT: תוכניות וסדרות
קטגוריה:סלקום TV
קטגוריה:פרטנר tv
מארי אנטואנט מירא

מארי אנטואנט מירא (בצרפתית: Marie Antoinette Murat; 3 בינואר 1793 - 19 בינואר 1847) הייתה אשתו של קרל, נסיך הוהנצולרן-זיגמרינגן.

==ביוגרפיה==
מארי אנטואנט נולדה ב-3 בינואר 1793 בלבאסטיד-מירא , לוט, לפייר מירא, שהיה אחיו הבכור של ז'ואקים מירא (מרשל צרפתי ובעלה של קרולין בונפרטה, אחותו של נפוליאון), וללואיז ד'אסטור. ב-4 בפברואר 1808 התחתנה מארי אנטואנט עם קרל, נסיך הכתר של הוהנצולרן-זיגמרינגן, ממנו נולדו לה 4 ילדים.

בשנת 1831 מת חמיה אנטון אלויס, נסיך הוהנצולרן-זיגמרינגן, ובעלה קרל עלה לשלטון במקומו. ב-19 בינואר 1847 מתה מארי אנטואנט, ולאחר מותה התחתן קרל בשנית עם קתרינה, נסיכת הוהנלוהה-ואלדנבורג-שילינגספירסט , בתו של קרל אלברט השלישי, נסיך הוהנלוהה-ואלדנבורג-שילינגספירסט , אך לא היו לו ילדים ממנה.

==משפחתה==
ב-4 בפברואר 1808 התחתנה מארי אנטואנט עם קרל, נסיך הוהנצולרן-זיגמרינגן, ממנו נולדו לה 4 ילדים:
* קרולינה, נסיכת הוהנצולרן-זיגמרינגן (1810–1885), התחתנה עם פרידריך פרנץ אנטון, רוזן הוהנצולרן-הכינגן, ולאחריו התחתנה עם יוהאן שטגר פון ואלדבורג
* קרל אנטון, נסיך הוהנצולרן (1811–1885), התחתן עם יוזפינה, נסיכת באדן
* אמליה, נסיכת הוהנצולרן-זיגמרינגן (1815–1841), התחתנה עם אדוארד, נסיך סקסוניה-אלטנבורג
* פרידריך, נסיך הוהנצולרן-זיגמרינגן (1820–1906), התחתן עם ג'יאקינו נפוליאונה פפולי

==אילן יוחסין==

==קישורים חיצוניים==

קטגוריה:בית הוהנצולרן
קטגוריה:נסיכות גרמניות
קטגוריה:ילידות 1792
קטגוריה:גרמנים שנולדו ב-1792
קטגוריה:נפטרות ב-1847
קטגוריה:גרמנים שנפטרו ב-1847
אלכס אזר

אלכס מייקל אזר השלישי (באנגלית: Alex Michael Azar II; נולד ב-17 ביוני 1967) הוא עורך דין ופוליטיקאי אמריקאי, שכיהן כמזכיר הבריאות ושירותי האנוש של ארצות הברית בשנים 2021-2018.

== ביוגרפיה ==
אזר נולד בג'ונסטאון, פנסילבניה וגדל בעיר סולסברי שבמזרח מרילנד. אביו היה רופא עיניים ממוצא לבנוני.

בשנים 2005–2007 היה סגן מזכיר מחלקת הבריאות ושירותי האנוש של ארצות הברית תחת ממשל בוש. כן עבד כשתדלן מטעם חברות תרופות וכמנהל בתעשייה.

ב-13 בנובמבר 2017 מונה על ידי הנשיא דונלד טראמפ לכהן כמזכיר הבריאות ושירותי האנוש בממשלו. מינויו אושר על ידי הסנאט בינואר 2018 ברוב של 55 נגד 43. הוא חבר המפלגה הרפובליקנית.

ב-29 בינואר 2020 מונה לעמוד גם בראש כוח המשימה של הבית הלבן לנגיף הקורונה, שאמור להוביל את ההתמודדות עם התפרצות נגיף הקורונה בארצות הברית. בהמשך הועברה ההובלה של הצוות לסגן הנשיא מייק פנס, אך אזר נותר חבר מרכזי בו.

אזר נשוי לג'ניפר ואב לשני ילדים.

==קישורים חיצוניים==

* [https://www.c-span.org/person/?alexazar אלכס אזר] ב-C-SPAN

קטגוריה:עורכי דין אמריקאים במאה ה-20
קטגוריה:בוגרי דארטמות' קולג'
קטגוריה:בוגרי בית הספר למשפטים באוניברסיטת ייל
קטגוריה:חברי הקבינט של ארצות הברית בממשל דונלד טראמפ
קטגוריה:חברי המפלגה הרפובליקנית (ארצות הברית)
קטגוריה:מזכירי הבריאות ושירותי האנוש של ארצות הברית
קטגוריה:משנים למזכירי מחלקות בקבינט של ארצות הברית
קטגוריה:אמריקאים ממוצא אוקראיני
קטגוריה:אמריקאים שנולדו ב-1967
התפרצות מחלת העור בקואנג נגאי

התפרצות מחלת העור בקוּאַנְגּ נַגָאִי היה אירוע מתמשך של התפרצות מחלת עור מסתורית, עם סיבוכים רב-מערכתיים, שאירע בין השנים 2011–2016 במחוזות הכפריים בָּא טוֹ (Ba Tơ) וסוֹן הָא (Sơn Hà) בפרובינציית קואנג נגאי (Quảng Ngãi Province) שבווייטנאם. המחלה, שקיבלה את השם תסמונת התקרנות יתר דלקתית של כפות הידיים והרגליים (Inflammatory Palmoplantar Hyperkeratosis Syndrome, IPPH), פגעה ב-252 בני אדם וגרמה למותם של 25.

==מהלך המחלה==
ה-IPPH התפרצה לראשונה במחוז בָּא טוֹ שבפרובינציית קואנג נגאי בין החודשים אפריל - דצמבר 2011 ולאחר מכן שככה למספר חודשים, אולם התפרצה מחדש במרץ 2012 במחוז סוֹן הָא. המחלה, כפי שתוארה על ידי גורמי הבריאות בווייטנאם, התאפיינה תחילה בתור פריחה והתקרנות יתר של כפות הידיים והרגליים המלווה בחום גבוה, אשר במהרה התפשטה לכבד ובסופו של דבר הובילה לכשל רב-מערכתי.
ממשלת וייטנאם פנתה לארגון הבריאות העולמי ולמרכזים לבקרת מחלות ומניעתן לעזרה, אולם חרף הבדיקות הרבות שנערכו מקור המחלה נותר עלום. במהלך החקירה האפידמיולוגית הועלו השערות רבות בנוגע למקור ה-IPPH, לרבות הרעלת דיאוקסין, הדבקות בחיידקי Rickettsia, הדבקות ב-Hepatitis E virus ותת-תזונה, אולם אף אחת מהן לא עמדה במבחן המציאות. במרוצת הזמן הועלו שתי השערות אפשריות בדבר מקור המחלה:
המבנה הכימי של אפלטוקסין מסוג B1 (Aflatoxin B1) - אחד הגורמים החשודים בהתפרצות תסמונת התקרנות יתר דלקתית של כפות הידיים והרגליים (IPPH)]]
* הרעלה כתוצאה מחשיפה למתכות כבדות - הרעלה כתוצאה מחשיפה למתכות רעילות דוגמת ארסן, קדמיום, עופרת וכספית ששאריותיהן אותרו בקרקע.
* חשיפה לרעלן פטרייתי - הרעלה כתוצאה מאכילת הרעלן הפטרייתי אַפְלָטוׂקְסִין (Aflatoxin) המופרש על ידי עובשים מסוימים בסוג Aspergillus, אשר גדלו על אורז שלא אוחסן כראוי ושנצרך לאכילה.
גורמי הבריאות בווייטנאם נוטים להתייחס אל שתי השערות אלה, לחוד או יחדיו, כבעלות הסבירות הגבוהה ביותר בתור הגורם להתפרצות IPPH.

בדומה לשנת 2011, המחלה שככה באוגוסט 2012, אולם התפרצה מחדש בין החודשים פברואר - אפריל 2013. התפרצויות ספורדיות של המחלה נצפו גם במרץ 2014 ובאוגוסט 2016.

==קישורים חיצוניים==
* 

==הערות שוליים==

קטגוריה:אסיה: בריאות ורפואה
קטגוריה:וייטנאם: היסטוריה
קטגוריה:אסיה: אסונות
קטגוריה:מחלות עור והרקמה התת-עורית
Papi

Papi (בעברית: פאפי) הוא סינגל שהוקלט על ידי הזמרת האמריקאית ג'ניפר לופז מתוך אלבומה השביעי, ?Love. השיר יצא לאור ב-13 בספטמבר 2011, כסינגל השלישי והאחרון מתוך האלבום. השיר היה אמור לצאת תחילה כסינגל שיווקי ב-19 באפריל 2011, עם יציאתו של האלבום, אך לבסוף הוחלט כי הוא יהיה הסינגל השלישי והאחרון מתוכו. השיר זכה לשבחים ממבקרי המוזיקה, שציינו כי הוא היה אחד מנקודות השיא של האלבום.

במצעדים השיר זכה להצלחה פחותה מהמצופה ובשיאו הצליח להגיע אל המקום הראשון במצעד שירי הדאנס קלאב, והשלישי במצעד האיטלקי.

== רקע וכתיבה ==
השיר נכתב על ידי רד וואן, איג'יי ג'וניור, ביט גיק, טדי סקיי, דה שף וג'ימי ג'וקר, והופק על ידי רד וואן, ביט גיק, ג'וק וקוק הרל. התוכן הלירי של השיר סובב סביב אהבתה של לופז עבור הגבר שלה.

== וידאו קליפ ==
הווידאו קליפ הנלווה שיצא לשיר, צולם באוגוסט 2011, במרכז העיר לוס אנג'לס, קליפורניה. הוא בוים ונוהל על ידי פול האנטר, שבעברה של לופז ביים לה הווידאו קליפים של "If You Had My Love", ו-"Love Don't Cost a Thing". חלק מהקליפ הוצג לראשנה ב-16 בספטמבר 2011, בתוכנית "בוקר טוב אמריקה". הקליפ המלא הועלה לערוץ ה-Vevo של לופז ב-19 בספטמבר באותה שנה. חצי דקה מהקליפ הוקדשה לקידומה של פיאט 500.

תחילה, נראית לופז כשהיא וחברתה מדברות אחת עם השנייה. לאחר מכן חברתה מגישה לה עוגייה בצורת לב. מפיה של חברתה נאמר כי ביס אחד מהעוגייה תגרום לכולם להתאהב בלופז. כשמקבלת לופז את העוגייה, היא נוגסת בחתיכה גדולה וחברתה נבהלת ממה שעתיד לקראת ביום שלמחרת. עם צאת הזריחה נראית לופז כשהיא הולכת ברחובות העיר וכל הגברים בה רודפים אחרים עם מתנות במטרה לכבוש את ליבה. לופז לקראת הסוף מגלה כי היא יכולה לשלוט בהם ומנצלת זאת כדי שירפו ממנה.

מונה הצפיות של הקליפ נכון לנובמבר 2017, עומד על למעלה מ-313 מיליון צפיות, דבר אשר הופך אותו ל-7 הנצפה ביותר של לופז.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|30,000
|-
!קנדה (Music Canada)
|זהב
|40,000
|-
! colspan="3" |סיכום
|-
!בכל העולם
|
|200,000
|}

== היסטוריית יציאות ==
{| class="wikitable"
!מדינה
!תאריך
!פורמט
!חברת תקליטים
|-
!צרפת
|18 באפריל 2011
| rowspan="2" |הורדה דיגיטלית
|יוניברסל מיוזיק גרופ
|-
! rowspan="4" |ארצות הברית
|19 באפריל 2011
| rowspan="4" |איילנד
|-
|13 בספטמבר 2011
|הורדה דיגיטלית - רמיקסים
|-
| rowspan="2" |26 בספטמבר 2011
|רדיו מיינסטרים
|-
|רדיו קצבי
|-
!ספרד
|19 באוקטובר 2011
| rowspan="3" |הורדה דיגיטלית - רמיקסים
| rowspan="3" |יוניברסל מיוזיק גרופ
|-
!איטליה
|15 בנובמבר 2011
|-
!גרמניה
|25 בנובמבר 2011
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2011
קטגוריה:שירי ג'ניפר לופז
קטגוריה:שירים באנגלית
קטגוריה:שירים שהופקו על ידי רדוואן
קטגוריה:שירי דאנס-פופ
קטגוריה:שירים שהוקלטו באולפני ההקלטות של הנסון
קטגוריה:סינגלים בהוצאת איילנד רקורדס
איסור משכב עם אחות האב

איסור משכב עם אחות האב, הוא אחד מחמישה עשר איסורי עריות שנמנו בפרשת אחרי מות, שהעונש על העובר במזיד על כל אחד מהם הוא כרת, ובשוגג - הבאת קרבן חטאת לבית המקדש.

== מקור האיסור והעונש ==
מקור איסור משכב עם אחות האב מובא בספר ויקרא בפרשת אחרי מות: , וכן בפרשת קדושים: . המקור לעונש הכרת על איסור זה מובא בסוף פרשיית העריות שבפרשת אחרי מות: .

== גדרי האיסור ==
חז"ל לומדים מכפילות אזהרת איסור משכב עם אחות האב בפרשת אחרי מות ובפרשת קדושים, שאיסור משכב עם אחות האם הוא בין אם היא אחות אמו מן האב בלבד ובין אם היא אחותה מן האם בלבד (כגון בנישואים שניים).

כמו כן, בין אם הן נולדו מנישואי הוריהם, או שנולדו לאותו האב שאנס או פיתה נשים לכך, או לאותה האם שנאנסה או התפתתה לזנות עם גבר אחד או שני גברים.

=== טעם האיסור ===
בתורה נאמר שטעם האיסור הוא משום שאחות האם היא וכן: . כלומר האיסור נובע מתוך קרבת הדם שיש לאחיין עם דודתו, שהיא אחות אמו יולדתו.

== נישואי עמרם עם יוכבד דודתו ==
בפרשת וארא מסופר שעמרם, אביו של משה, נשא את אחות אביו, יוכבד בת לוי, לאשה: .

קודם מעמד הר סיני לא הוזהרו אמנם בני ישראל באיסורי העריות מעבר לאיסור הכללי שהוזהרו בו כל בני נח (כגון איסור אשת איש), אולם אף על פי כן נתנו חז"ל דעתם על נישואים אלו שעתידים להיאסר על ידי התורה בתוספת עונש חמור לעובר על כך. כתשובה לכך מובא במדרשים, וגם בתלמוד הבבלי, שקהת, אביו של עמרם, היה אח של יוכבד רק מן האב, כלומר מלוי, אך לא מן האם. שהיו ללוי שתי נשים, והואיל ואין לבני נח קשר משפחתי מצד האב, יוכבד לא הייתה נחשבת לדודתו של עמרם מבחינה הלכתית: 

גם פרשני המקרא נתנו דעתם לשאלת נישואיו עם אחות אביו:

החזקוני מבאר שאכן זימן ה' שעמרם ישא את דודתו, על אף שעתידה התורה לאסור נישואים אלו, כדי שמשה, שהיה מנהיגם של ישראל, לא יבוא לידי גאווה, כי אם יתגאה יזכירו לו שיצא מנישואים "בעייתיים": 

בפירוש דעת זקנים והדר זקנים על התורה, מבואר שבעקבות נישואי עמרם עם יוכבד, לא נכתב במפורש איסור כרת בשכיבה עם אחות האב, משום כבודו של משה:

== ראו גם ==
* איסור עריות
* נישואי קרובים

== קישורים חיצוניים ==
* הרב אליעזר מלמד, [http://ph.yhb.org.il/11-06-06/ איסור נישואים עם דודה], באתר פניני הלכה 
* מיקרופדיה תלמודית, [https://www.yeshiva.org.il/wiki/index.php?title=%D7%9E%D7%99%D7%A7%D7%A8%D7%95%D7%A4%D7%93%D7%99%D7%94_%D7%AA%D7%9C%D7%9E%D7%95%D7%93%D7%99%D7%AA:%D7%90%D7%97%D7%95%D7%AA_%D7%94%D7%90%D7%91 אחות האב], באתר ויקישיבה

== הערות שוליים ==

אחות אביו
קטגוריה:פרשת אחרי מות
קטגוריה:פרשת קדושים
קטגוריה:תרי"ג מצוות
קטגוריה:מצוות לא תעשה
קטגוריה:חייבי כרת
קטגוריה:חייבי חטאת
איסור משכב עם אחות האם

איסור משכב עם אחות האם, הוא אחד מחמישה עשר איסורי עריות שנמנו בפרשת אחרי מות, שהעונש על העובר במזיד על כל אחד מהם הוא כרת, ובשוגג - הבאת קרבן חטאת לבית המקדש.

== מקור האיסור והעונש ==
המקור לאיסור משכב עם אחות האם מובא בפרשת אחרי מות שבספר ויקרא: , וכן בפרשת קדושים: . ועונש הכרת מבואר בסוף פרשיית העריות שבפרשת אחרי מות: .

== גדרי האיסור ==
חז"ל לומדים מכפילות אזהרת איסור משכב עם אחות האם בפרשת אחרי מות ובפרשת קדושים, שאיסור משכב עם אחות האם הוא בין אם היא אחות אמו מן האב בלבד ובין אם היא אחותה מן האם בלבד (כגון בנישואים שניים). 

כמו כן, בין אם הן נולדו מנישואי הוריהם, או שנולדו לאותו האב שאנס או פיתה נשים לכך, או לאותה האם שנאנסה או התפתתה לזנות עם גבר אחד או שני גברים.

=== טעם האיסור ===
בתורה נאמר שטעם האיסור הוא משום שאחות האם היא , וכן . כלומר האיסור נובע מתוך קרבת הדם שיש לאחיין עם דודתו, שהיא אחות אמו יולדתו.

== ראו גם ==
* איסור עריות
* גילוי עריות

== קישורים חיצוניים ==
* הרב אליעזר מלמד, [http://ph.yhb.org.il/11-06-06/ איסור נישואים עם דודה], באתר פניני הלכה
* מיקרופדיה תלמודית-[https://www.yeshiva.org.il/wiki/index.php?title=%D7%9E%D7%99%D7%A7%D7%A8%D7%95%D7%A4%D7%93%D7%99%D7%94_%D7%AA%D7%9C%D7%9E%D7%95%D7%93%D7%99%D7%AA:%D7%90%D7%97%D7%95%D7%AA_%D7%94%D7%90%D7%9D אחות האם], באתר ויקישיבה

== הערות שוליים ==

אחות אמו
קטגוריה:פרשת אחרי מות
קטגוריה:פרשת קדושים
קטגוריה:מצוות לא תעשה
קטגוריה:תרי"ג מצוות
קטגוריה:חייבי כרת
קטגוריה:חייבי חטאת
עובר לעשייתן

עובר לעשייתן היא הלכה בדיני ברכות המצוות, לפיה יש לברך את הברכה דווקא קודם עשיית המצווה, ולא לאחריה.

פירוש המילה 'עובר' הוא 'קודם'.

==מקור הדין וטעמו ==
מקור דין 'עובר לעשייתן' הוא התלמוד במסכת פסחים:

ובהמשך שם בגמרא הובאו מקורות לכך ש'עובר' הכוונה קודם.

בטעם הדבר שתיקנו לברך קודם המצוה דווקא כתב בריטב"א בשם הרי"ט שני טעמים: הראשון הוא "שקודם המצווה יתקדש תחלה בברכה ויגלה ויודיע שהוא עושה אותה מפני מצות השם" (לשמה). הטעם השני הוא "כי הברכות מעבודת הנפש וראוי להקדים עבודת הנפש למעלה שהיא עבודת הגוף".

==שכח לברך קודם המצווה ==
בדיעבד אם שכח לברך לפני המצווה ונזכר שלא בירך, נחלקו הראשונים. יש שכתבו שבדיעבד יכול לברך אף אחר כך. אמנם להרבה ראשונים אחרים, אין לברך לאחר שקיים את המצווה.

יוצאים מהכלל הן מצוות שעשייתן נמשכת, כגון מצוות הנחת תפילין ומצוות ציצית, בהם כולם מודים שיכול לברך כל זמן עסוק בקיום המצווה, עד שיוריד את התפילין והטלית.

==יוצאים מהכלל ==
=== ברכות שיוצאות מהכלל שהובאו בתלמוד ===
בתלמוד הובאה ברכה אחת שדינה שונה, ויש לברך עליה דווקא לאחר עשיית המצווה:
* ברכת הטבילה: גר שטובל על מנת להתגייר, אינו יכול לברך קודם שטובל, מאחר שקודם הטבילה דינו כגוי. לכך תיקנו במצווה זו שיברך רק לאחר המצווה.

=== ברכות נוספות יוצאות מהכלל שהוזכרו בפוסקים ===
* ברכת הדלקת הנר: לדעת חכמי אשכנז, וקצת מפוסקי ספרד, הברכה על הדלקת נרות נחשבת כקבלת קדושת השבת, ואם כן לאחר הברכה אינה יכולה להדליק, ולכך לדעתם יש להדליק את הנרות ורק לאחר מכן לברך, אך על מנת שיחשב קצת כ'עובר לעשייתן' נהגו לכסות את העיניים מיד לאחר ההדלקה, עד לאחר שמברכת כדי שלא תהנה מהם קודם הברכה.
* ברכה על נטילת ידיים: חלק מהראשונים כתבו שיש ליטול קודם ידיים ורק אחר כך לברך, מאחר שקודם הברכה הידיים טמאות ואינו יכול לברך באופן זה. היו שהוסיפו שקודם ניגוב הידיים עדיין נחשבת הברכה "קצת" עובר לעשייתן. אחרים הוסיפו שעיקר הברכה בניגוב, על בסיס הגמרא במסכת סוטה. לעומתם פסק הרמב"ם שיש לברך קודם הנטילה.

=== ברכות שנחלקו בהם הפוסקים ===
* ברכת להכניסו בבריתו של אברהם אבינו: בראשונים נחלקו האם ברכה זו היא ברכת המצוות ולכך יש לברכה קודם מצוות ברית מילה. או שברכה זו היא ברכת השבח, ולכך יכול לברך אף לאחריה.
* ברכת אירוסין: בראשונים נחלקו האם ברכה זו היא ברכת המצוות ויש לברך קודם שמקדש את האישה, או שברכה זו נחשבת ברכת השבח וניתן לברכה אף לאחר שמקדש.

== הערות שוליים ==

קטגוריה:ברכות המצוות
קטגוריה:כללי ברכות
Same Girl

Same Girl (בעברית: אותה ילדה) הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השמיני, . השיר יצא לאור ב-4 בפברואר 2014, כסינגל השיווקי השני מן גרסת הדלוקס של האלבום, כשקודמו היה "Girls". בסך הכל יצאו מן האלבום שני סינגלים שיווקיים, ושלושה סינגלים רשמיים.

לשיר יצאו שתי גרסאות, האחת בשיתוף הראפר האמריקאי פרנץ' מונטנה, שאורכה כ-4:06 דקות, והשנייה בגרסת סולו שאורכה קצר מהקודמת, 3:30 דקות. גרסתו השנייה של השיר מהווה כגרסה הרשמית.

== רקע וכתיבה ==
השיר נכתב על ידי כריס בראון, צ'ארלס סטיבנס, לופז וראיין טדר, והופק על ידי קורי רוני, טדר וסטיבנס. לופז צייצה תמונה של עצמה ב-21 במרץ 2013, באולפן ההקלטות שלה כשהיא נמצאת שם ביחד עם קורי רוני וכריס בראון. בנוסף, העלתה לופז תמונה עם האשטאג "#SAMEGIRL", מה שגרם למעריציה ולמבקרי המוזיקה לחשוב שזה יהיה שם האלבום, אולם בסוף התגלה כי זה שמו של הסינגל השיווקי השני מן האלבום.

ב-13 בינואר 2014, במהלך הופעתה ב-"The Tonight Show", פרסמה לופז הצצה של כמה שניות מהקליפ של השיר.

== וידאו קליפ ==
הווידאו קליפ הנלווה שיצא לשיר צולם בגבעת הטירה שבברונקס, עיר הולדתה של לופז, ב-28 בדצמבר 2013. הקליפ בוים וצולם על ידי סטיב גומליון ודניס ליאופולד, שעבדו בעבר עם לופז על מגוון רחב של פרויקטים. השיר והקליפ סוקרו באופן מקיף על ידי MTV, ותוארו כ-"מכתב אהבה", לעיר הולדתה של לופז.<ref></ref>

בקליפ ניתן לראות מעריצים של הזמרת ותושבים של אותה עיר, כאשר הם מדברים איתה ועומדים לצידה. בנוסף, ניתן לראות את לופז כשהיא עם חבורת בנות על רכבת, נוסעות ושרות את השיר.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!צרפת
| rowspan="6" |4 בפברואר 2014
| rowspan="6" |הורדה דיגיטלית
| rowspan="3" |EMI מיוזיק
|
|-
!גרמניה
|
|-
!איטליה
|
|-
!בריטניה
|EMI וירג'ן
|
|-
!ארצות הברית
|קפיטול, 2101
|
|-
!ספרד
|EMI מיוזיק
|
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי ג'ניפר לופז
קטגוריה:שירי פרנץ' מונטנה
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי פרנץ' מונטנה
קטגוריה:שירים שנכתבו על ידי ראיין טדר
קטגוריה:בלדות R&B עכשוויות
קטגוריה:שירי R&B עכשוויים אמריקאיים
גביע הפתיחה (VHL)

גביע הפתיחה (ברוסית: Кубок Открытия) — גביע הוקי קרח המוענק למנצחת המשחק הראשון של העונה בליגת העל בהוקי קרח ומסמן למעשה את פתיחת העונה. במשחק מתמודדות האלופה וסגניתה ממשחק גמר הפלייאוף של העונה הקודמת, באולמה הביתי של אלופת העונה שעברה.

==מחזיקות הגביע==
{|class="wikitable"
|-
! עונה
! אלופה
! סגנית
! תוצאה
|-
|style="text-align: center; "|2010/11
| טורוס נפטקמסק
| מולוט פרם
|style="text-align: center; "|2:1
|-
|style="text-align: center; "|2011/12
| רובין טיומן
| נפטיאניק אלמיטייבסק
|style="text-align: center; "|4:1
|-
|style="text-align: center; "|2012/13
| טורוס נפטקמסק
| רובין טיומן
|style="text-align: center; "|4:3 (בהארכה)
|-
|style="text-align: center; "|2013/14
| טורוס נפטקמסק
| סאריארקה קרגנדה
|style="text-align: center; "|4:3 
|-
|2015/16
| איז'סטאל איז'בסק
| טורוס נפטקמסק
|style="text-align: center; "|4:2
|-
|2016/17
| נפטיאניק אלמיטייבסק
|
|
|-
|2017/18
| זאורלייה קורגן
| טורפדו אוסט-קאמנוגורסק 
|style="text-align: center; "|4:3 (בהארכה)
|-
|2018/19
| דינמו סנקט פטרבורג
| סק"א-נייבה
|style="text-align: center; "|4:3
|-
|2019/20
| רובין טיומן
| סאריארקה קרגנדה
|style="text-align: center; "|2:3 (בהארכה)
|-
|"|2020/21
|style="text-align: center; " colspan=3|עונת 2019/20 הופסקה בשל פרוץ מגפת הקורונה ברוסיה
|-
|"|2021/22
|יוגרה חנטי-מנסייסק
|מטאלורג נובוקוזנצק
| style="text-align: center; "|4:3(בהארכה)
|-
|2022/23
| רובין טיומן
| דינמו סנקט פטרבורג
|style="text-align: center; "|
|}
==קישורים חיצוניים==
*

פתיחה
שמיים פתוחים (תוכנית טלוויזיה)

שמיים פתוחים היא תוכנית מסע ותיירות טלוויזיונית ישראלית המשודרת בקשת 12 בהנחייתו של גיל חובב.

התוכנית עלתה לאוויר באוקטובר 2017, ובמסגרתה משודרות כתבות על יעדים ומקומות מוזלים בשל הסכם שמים פתוחים, ומכאן שמה.

בתוכנית מציג חובב המלצות לביקורים בשווקים בערים ומסעדות, ועל מוקדים בעלי עניין בעיר.

== יעדים בשמיים פתוחים ==
בין היעדים שחובב ביקר בהם ניתן למנות:
=== עונה ראשונה ===
* - בוקרשט, בראשוב (שודר ב-4 בנובמבר 2017)
* - סופוט, גדנסק, לובלין (שודר ב-9 בנובמבר 2017)
* - בלגרד, זמון (שודר ב-16 בנובמבר 2017)
* - קובנה, וילנה (שודר ב-23 בנובמבר 2017)
* - פודגוריצה, בודווה, צטיניה, קוטור (שודר ב-30 בנובמבר 2017)
* - באקו (שודר ב-7 בדצמבר 2017)
* - קרלה (שודר ב-28 בדצמבר 2017)
* - סופיה, ורנה (שודר ב-4 בינואר 2018)
* - סלה רונדה, ונציה (שודר ב-11 בינואר 2018) 
* - מומבאי (שודר ב-18 בינואר 2018)
* - ג'נובה, פורטופינו (שודר ב-25 בינואר 2018)

=== עונה שנייה ===

* - ליסבון (שודר ב-18 באוקטובר 2018)
* - סוצ'י (שודר ב-25 באוקטובר 2018)
* - מדריד (שודר ב-1 בנובמבר 2018)
* - סלוניקי (שודר ב-7 בנובמבר 2018)
* - טנריפה (שודר ב-15 בנובמבר 2018)
* - ברצלונה, - מרסיי, - ג'נובה ופורטופינו (שודר ב-29 בנובמבר 2018)

==קישורים חיצוניים ==
* תוכניות שמיים פתוחים [https://www.mako.co.il/mako-vod-keshet/open-sky?partner=program-index באתר קשת 12]

קטגוריה:תוכניות טלוויזיה ישראליות
קטגוריה:תוכניות טיולים
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:קשת: תוכניות וסדרות
הקלאסיקה הרוסית של VHL

"הקלאסיקה הרוסית של VHL" (ברוסית: Русская классика ВХЛ) הוא משחק במסגרת העונה הסדירה של ליגת VHL שנערך תחת השמיים הפתוחים.

== היסטוריה ==
במהלך ישיבת נציגי ליגת VHL בעונת 2011/12 הוחלט על הקמתה של מסורת "הקלאסיקה הרוסית" — משחק במסגרת העונה הסדירה של ליגת VHL. הוחלט כי האירוע המרכזי של העונה בליגה ייערך בחוץ באולם פתוח ללא קורת גג.

משחק "הקלאסיקה הרוסית" הראשון נערך ב-17 בפברואר 2012 באצטדיון המרכזי בקרסנויארסק. המשחק שוחק בין קבוצות סוקול קרסנויארסק ולוקומוטיב ירוסלבל. כל ההכנסות מהמשחק נתרמו לקרן על מנת לעזור למשפחות הקורבנות של התרסקות המטוס עם שחקני לוקומוטיב. המשחק נערך לעיני 16,100 צופים והסתיים בניצחון של "לוקומוטיב" בתוצאה 3:2.

== כל המשחקים ==
{| class="wikitable" style="margin-bottom: 10px;"
! שנה
! תאריך
! אצטדיון / מגרש
! מארחת
! תוצאה 
! אורחת 
! צופים
|- align="center"
| 2012
| 17 בפברואר
| האצטדיון המרכזי, קרסנויארסק
| סוקול<br>
<small>קרסנויארסק</small>
| 2:3
| "לוקומוטיב ירוסלבל"<br>
<small>ירוסלבל</small>
| 16,100
|- align="center"
| 2014
| 19 בינואר 
| האצטדיון המרכזי, צ'ליאבינסק
| "צ'למט"<br>
<small>צ'ליאבינסק</small>
| 2:5
| "לאדה"<br>
<small>טוליאטי</small>
| 9,200
|- align="center"
| 2015
| 14 בפברואר 
| אצטדיון ספוטניק, ניז'ני טאגיל
| "ספוטניק"<br>
<small>ניז'ני טאגיל</small>
| 0:4
| "אורל הדרומית"<br>
<small>אורסק</small>
| 8,350
|- align="center"
| 2016
| 7 בפברואר
| אצטדיון חימיק, טבר
| "THC"<br>
<small>טבר</small>
| 1:2 <small>(הארכה)</small>
| "בוראן"<br>
<small>וורונז</small>
| 6,350
|- align="center"
| 2017
| 14 בינואר
| פארק האגדות, מוסקבה
| "דינמו"<br>
<small>בלאשיחה</small>
|1:3
| "חימיק"<br>
<small>ווסקרסנסק</small>
|1,831
|- align="center"
| 2018
| 28 בינואר
| האצטדיון המרכזי, קורגן
| "זאורלייה"<br>
<small>קורגן</small>
|4:0
| "רובין"<br>
<small>טיומן</small>
|3,400
|}

==קישורים חיצוניים==

קלאסיקה
חיה ציפה פינס

חיה צפורה (ציפה) פינס (1844–1918) הייתה פעילת ציבור ביישוב הישן בירושלים, מייסדת ומנהלת בית החולים עזרת נשים. אשת יחיאל מיכל פינס.

==ביוגרפיה==
נולדה במוהילב שבבלארוס, בתו של הגביר והעסקן שמריהו לוריא. אמה חנה היא בת רבי הלל ריבלין משקלוב, מראשי היישוב האשכנזי בירושלים. כמה שנים לפני הולדתה עלה אביה לירושלים וישב בה כשנתיים, במהלכן פעל רבות לטובת היישוב בעזרת קשריו עם איברהים פחה. עם התמוטטות שלטונו של איברהים פחה שב לוריא למוהילב. 

פינס קיבלה חינוך מסורתי אדוק. נישאה במוהילב ליחיאל מיכל פינס. לאחר נישואיה הייתה שותפה לבעלה בפעולתו למען חיבת ציון ויישוב ארץ ישראל ועזרה לשליחי מוסדות היישוב הישן מירושלים שהגיעו למוהילב, ולאחר מכן במקום מגוריהם ברוז'ינוי שבחבל הורדנה.

בשנת 1878 עלה יחיאל מיכל פינס לירושלים. הוא השאיר את אשתו וארבע בנותיהם אצל חותנו במוהילב. בשנת 1882 הצטרפה פינס עם ילדיה לשיירה של עולי "קבוצת הביאליסטוקאים" ועלתה לירושלים. סבלה מרדיפות אנשי היישוב הישן שפעלו נגד בעלה, וכן משום שלא שינתה את לבושה האירופי והמשיכה לחבוש פאה נוכרית לראשה.

במשך תקופה התגוררה משפחת פינס ביהודיה וביפו, ואחר כך שבו להשתקע בירושלים. בזמן המשבר בבית החרושת לרעפים שייסד בעלה במוצא, מכרה את תכשיטיה להקלת המצב הכספי.

בביתה נערכו אספות רבות של עסקני היישוב, שעסקו בגאולת קרקעות למקומות יישוב חדשים, עזרה לביל"ואים, ועניינים ציבוריים רבים אחרים.

אירחה בביתה עולים חדשים ואורחים שבאו לירושלים. בין אורחיה היו אליעזר בן-יהודה ואשתו דבורה, שהגיעו לארץ ישראל אחרי נישואיהם בווינה, והתאכסנו בביתה כחודש ימים.

בשנת 1894 ייסדה את חברת "עזרת נשים", שהקימה את בית החולים עזרת נשים. יד ימינה בניהול בית החולים הייתה בתה איטה ילין, אשת דוד ילין. פינס עמדה בראש הארגון והמוסד עד 1912, אז החליפה אותה בתה איטה ילין. 

נפטרה בירושלים בשנת 1918 ונקברה בהר הזיתים.

קטגוריה:פעילים ציונים ביישוב
קטגוריה:נשות העלייה הראשונה
קטגוריה:אנשי העלייה הראשונה
קטגוריה:בית חולים הרצוג
קטגוריה:משפחת ריבלין
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1918
סיאט אינקה

סיאט אינקה (בספרדית: SEAT Inca) היא מכונית מסחרית אשר יוצרה על ידי יצרנית כלי הרכב הספרדית סיאט (סיאט ב- ספרדית: SEAT- Sociedad Española de Automóviles de Turismo) בין השנים 1995–2004. 

דגם ה-"סיאט אינקה" התבסס על דגם ה-סיאט איביזה (דור 2), (SEAT Ibiza Mark 2).

==סיאט אנקה==
דגם ה"סיאט אינקה" הוצג לראשונה בתערוכת המכוניות בברצלונה בשנת 1995.

סך הכול יוצרו כ-115,000 יחידות.

בשנת 2003 יוצרו 7,983 יחידות מדגם "סיאט אינקה" ו-2,150 יחידות מדגם "סיאט אינקה קומבי".

בשנת 1997 זכתה ה"סיאט אינקה" בפורטוגל בתואר "מכונית השנה המסחרית".

===תאוצות דגמי "סיאט אינקה"===
תאוצת דגם "סיאט אינקה" 1,400 סמ"ק, המפיק 60 כ"ס בין 0-100 קמ"ש היא 18.8 שניות.

תאוצת דגם "סיאט אינקה" 1,896 סמ"ק, מנוע דיזל, בין 0-100 קמ"ש היא 20.6 שניות.

תאוצת דגם "סיאט אינקה" 1,896 סמ"ק מנוע דיזל, הזרקת דלק ישירה (direct injection diesel engine), בין 0-100 קמ"ש היא 20.1 שניות.

תאוצת דגם "סיאט אינקה" 1,896 סמ"ק, טורבו דיזל בין 0-100 קמ"ש היא 14 שניות.

==תצורות "סיאט אינקה"==
* SEAT Inca (מסחרית עם חלונות צד, 1 חלון צד בתא הנהג, ו-2 חלונות צד בתא המטען)
* SEAT Inca Kombi (מסחרית ללא חלונות צד, מלבד חלון צד 1 בתא הנהג)

== תמונות ==
<gallery mode="packed" heights="120">
קובץ:Seat Inca.JPG |סיאט אינקה
קובץ:SEAT Inca (22573806896).jpg |סיאט אינקה
קובץ:MHV Seat Inca 02.jpg |סיאט אינקה
קובץ:Seat Inca (1).JPG |סיאט אינקה
קובץ:2000 SEAT SDI Inca Rear.jpg|סיאט אינקה, שנת 2000
קובץ:2000 SEAT Inca SDI Front.jpg |סיאט אינקה
</gallery>

==ראו גם==
* סיאט
* מסחרית

==קישורים חיצוניים==

* [https://www.youtube.com/watch?v=dXX9kDD7daw סיאט אינקה] (2:04 דקות), יו-טיוב

==הערות שוליים==

קטגוריה:מכוניות מסחריות
קטגוריה:דגמי מכוניות שהושקו ב-1995
אינקה
קטגוריה:מכוניות ספרדיות
האמפרי פרימט

האמפרי פרימט (באנגלית: Humphry Primatt; 1735–1776 או 1777) היה איש כמורה אנגלי וסופר בתחום רווחת בעלי חיים. נודע בזכות חיבורו הידוע היחיד חובת החמלה כלפי החיות, וחטא האכזריות כלפיהן (באנגלית: A Dissertation on the Duty of Mercy and Sin of Cruelty to Brute Animals) משנת 1776. ספרו הוא אחד הספרים הראשונים בעולם שהוקדשו לחלוטין להתנגדות אכזריות כלפי בעלי חיים.

==ביוגרפיה==
פרימט נולד בלונדון, אנגליה, ממלכת בריטניה הגדולה כבן שני לאליזבת ולכומר ויליאם פרימט (William Primatt; 1702-1770), רקטור ווסט וולטון . הוא הוטבל ב-24 באפריל 1735. פרימט למד בקלר קולג' שבאוניברסיטת קיימברידג'. בשנת 1757, השלים לימודי BA. בשנת 1764, השלים לימודי MA וב-3 בספטמבר 1773, קיבל הסמכה של דוקטור לתאולוגיה מטעם קולג' מרישל שבאברדין. 

בין השנים 1774-1766 שימש כויקאר בשני כפרים במחוז סאפוק ובמחוז נורפוק. בשנת 1771 היה הרקטור של ברמפטון שבנורפוק. ב-2 בנובמבר 1769 הוא התחתן בלונדון עם שרה גליפר (Sarah Gullifer). הוא התגורר בקינגסטון שעל התמזה . כשאביו נפטר בשנת 1770, הוא ירש חצי מנכסיו, והחצי השני עבר לאחיו הגדול ויליאם.

==חובת החמלה כלפי החיות, וחטא האכזריות כלפיהן==

בשנת 1776, הוציא לאור את ספרו 'חובת החמלה כלפי החיות, וחטא האכזריות כלפיהן' בו טען נגד אכזריות כלפי בעלי חיים. ספר זה הוא אחד הספרים הראשונים בעולם שהוקדשו לחלוטין לנושא זה. בספרו טען פרימט כי כשם שלא ניתן להצדיק אכזריות כלפי בני אדם רק משום שצבע עורם שונה, כך לא ניתן להצדיק אכזריות כלפי בעלי חיים רק משום שצורתם שונה, וכי התחשבות מוסרית באחר נובעת מיכולתו לחוש סבל.

==קישורים חיצוניים==
* [https://archive.org/stream/adissertationon00primgoog#page/n12/mode/2up הספר חובת החמלה כלפי החיות, וחטא האכזריות כלפיהן במלואו] 
* JAN MORRIS, [http://www.independent.co.uk/arts-entertainment/books/book-review-on-the-animal-revelation-front-the-duty-of-mercy-humphrey-primatt-centaur-press-899-1498795.html BOOK REVIEW / On the animal revelation front: 'The Duty of Mercy' - Humphrey Primatt: Centaur Press, 8.99 pounds: Jan Morris applauds an 18th-century anglican vicar and his unusual early enthusiasm for animal rights], independent.co.uk, 20 March 1993

==הערות שוליים==

קטגוריה:פעילי זכויות בעלי חיים בריטים
קטגוריה:סופרים בריטים
קטגוריה:אנשי דת אנגלים
קטגוריה:מחברי ספרי עיון
קטגוריה:בריטים שנולדו ב-1735
קטגוריה:נפטרים ב-1776
הנסיך שארל, רוזן פלנדריה

הנסיך שארל, רוזן פלנדריה (10 באוקטובר 1903 – 1 ביוני 1983), היה בנו של אלברט הראשון, מלך הבלגים, אשר כיהן כעוצר במקום אחיו לאופולד השלישי, מלך הבלגים בין השנים 1944–1950.

==ביוגרפיה==
שארל נולד ב-10 באוקטובר 1903, לאלברט הראשון, מלך הבלגים ולאליזבת מבוואריה, מלכת הבלגים, בתם של קרל תאודור, דוכס בבוואריה ומריה ז'וזה, נסיכת פורטוגל, וב-31 בינואר 1910 קיבל את התואר "רוזן פלנדריה".

במהלך מלחמת העולם הראשונה נשלח שארל יחד עם אחיו לבריטניה, שם שהו בווקינגהם, ברקשייר, בעוד אביו נשאר לפקד על הצבא הבלגי בחזית איזר. בשנת 1915 החל שארל את לימודיו בבית הספר ויקסנפורד, ובשנת 1917 החל ללמוד במכללה הימית המלכותית, אוסבורן, ולאחר מכן במכללה האקדמית המלכותית בריטניה. בשנת 1926 הוסמך שארל כלוטננט משנה בצי המלכותי, ולאחר מכן הוא חזר לבלגיה.

במהלך מלחמת העולם השנייה היה ידוע שארל כגנרל דו בוק, ולחם בשורות חיל האוויר המלכותי. לאחר שחרור בלגיה בידי בעלות הברית חזר שארל לבלגיה, ומונה כעוצר במקום אחיו לאופולד השלישי, מלך הבלגים. במהלך שלטונו בלגיה הצליחה לשקם את כלכלתה הלאומית בעזרת הסיוע האמריקני שניתן במסגרת תוכנית מרשל. ענף הבנייה קיבל עידוד על ידי מענקים ממשלתיים לתיקון המבנים שניזוקו במלחמה ובניית דיור חברתי. הסקטור הפיננסי שוקם באמצעות "מבצע גוט" (על שם האדריכל שלו, קמיל גוט), שבמסגרתו הוחרמו רווחים שנעשו שלא כדין במהלך המלחמה. כמו כן הוקמה מערכת רווחה חברתית, ונוצרה מערכת לניהול יחסי עבודה. בנוסף, הנשים קיבלו את הזכות לבחור בבחירות לפרלמנט בשנת 1948. בתקופת כהונתו גם הוקמה ברית המכס של בנלוקס, בלגיה הפכה למדינה חברה באו"ם, והצטרפה לברית נאט"ו.

בשנת 1950 חזר אחיו לאופולד השלישי לבלגיה ושב למלא את חובותיו המלוכניות לאחר משאל עם. שארל פרש מהחיים הציבוריים, התגורר באוסטנד והחל לעסוק ביצירות אמנות, ועל יצירותיו חתם: "קארל ואן ולאנדרן" (שארל מפלנדריה).

ב-14 בספטמבר 1977 התחתן שארל עם ז'קלין פיירברון, בתו של אלפרד פיירברון, אך לא היו לו ילדים ממנה. ב-1 ביוני 1983 מת שארל בריברסייד, והוא בן 80 שנים.

בשנת 2003 התגלה כי לשארל יש בת בשם איזבל ויבו, שנולדה בשנת 1938 כתוצאה מקשר עם ז'קלין וורלי, בתו של אופה בבריסל, ובשנת 2012 נפגש עמה בן דודה לורן, נסיך בלגיה.

==אילן יוחסין==

==קישורים חיצוניים==

* 

קטגוריה:אצולה בלגית
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:קצינים גדולים בלגיון הכבוד
קטגוריה:אבירי מסדר הפיל
קטגוריה:בלגים מעוטרי אות לגיון ההצטיינות
קטגוריה:עוצרים
קטגוריה:בית סקסה-קובורג-גותה
קטגוריה:רוזני פלנדריה
קטגוריה:אלברט הראשון, מלך הבלגים
קטגוריה:ילידי 1903
קטגוריה:בלגים שנפטרו ב-1983
סיאט 600

סיאט 600 היא (בספרדית: SEAT 600) היא מכונית סופרמיני, אשר ייצרה יצרנית כלי הרכב הספרדית סיאט, בין השנים 1957–1973.

דגם ה"סיאט 600" התבסס על דגם פיאט 600 אשר ייצר קונצרן הרכב האיטלקי פיאט בין השנים 1955-1969, ונבנה ברישיון פיאט.

סך הכול יוצרו 783,745 יחידות.

==דגמי סדרת 600==
* כל הדגמים: תצורה של 2 דלתות
* "SEAT 600 "Normal (יוצר בין השנים 1957-1963)
* 600 D (יוצר בין השנים 1963-1970)
* 600 E (יוצר בין השנים 1969-1973)
* 600 L Especial (יוצר בין השנים 1972-1973)

==סדרת 800==
* 5 דלתות (הדלת הקדמית נפתחת הפוך לכיוון התנועה ("דלתות התאבדות")

* יוצר מספטמבר 1963 - 1968

* דגם ה"פיאט 800" היה קרוי: "4-door saloon"

== תמונות ==
<gallery mode="packed" heights="100">
קובץ:Seat 600 (1).jpg | סיאט 600
קובץ:SEAT 600 1961 blue.JPG | סיאט 600, שנת 1961
קובץ:Tordesillas on July 2016 11.jpg | סיאט 600
קובץ:SEAT 600L - przód (MSP15).JPG | סיאט 600 דגם L 
קובץ::1970 Seat 600 E (3884029865).jpg | סיאט 600, שנת 1970 דגם E 
קובץ:Diba seat 600.jpg | סיאט 600 דגם D
קובץ:SEAT 600 interior.jpg | סיאט 600 - מבט לתא הנהג
קובץ:MHV Seat 800 01.jpg | סיאט 800, 5 דלתות
קובץ:SEAT 800-2.jpg | סיאט 800, 5 דלתות
קובץ:SEAT 800 (31822415944).jpg | סיאט 800, 5 דלתות
קובץ:SEAT800462011.jpg | סיאט 800, 5 דלתות
</gallery>

==ראו גם==
* סיאט
* פיאט
* סיאט 850
* פיאט 600
* סיאט 133
* סיאט מרבלה

==לקריאה נוספת==
* [http://www.caradvice.com.au/550969/seat-600-spains-fiat-based-peoples-car-restored-for-60th-birthday/ סיאט 600] (caradvice.com.au/550969/seat-600-spains-fiat-based-peoples-car-restored-for-60th-birthday)
==קישורים חיצוניים==

* [https://www.youtube.com/watch?v=xgH0iPUwQY0 סיאט 600] (1:20), יו-טיוב
* [https://www.youtube.com/watch?v=J5NszhwB-hQ סיאט 600 בברצלונה (מפגש בעלי מכוניות מדגם "סיאט 600")] (3:46 דקות), יו-טיוב
* [https://www.express.co.uk/pictures/pics/12951/Seat-600-pictures סיאט 600 - תמונות] (express.co.uk/pictures)

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-1957
600
קטגוריה:מכוניות מנוע אחורי
קטגוריה:מכוניות ספרדיות